INSTRUKCIJE ZA AUTORE

Petar Petrović, Ivan Ivanović

Ključne reči: simpozijum, uređivanje teksta, zbornik radova, stilovi

KRATAK SADRŽAJ

Dato je detaljno uputstvo autorima o načinu pripreme radova za Kongres metrologa Mole se autori da ga se striktno pridržavaju. Radovi će biti objavljeni u Zborniku radova i postavljeni na sajt Društva metrologa.

instructions for AUTHORS

Keywords: symposium, word processing, proceedings, styles

ABSTRACT

Detailed instructions for authors preparing papers for Congress of metrologists are given. This instruction should be followed closely. All papers presented at Symposium will be published in a Proceeding and posted on the website of the Society of Metrologists.

uvod

Mole se autori da formu teksta radova prilagode zahtevima iz ovog Uputstva, kako bi se postigao što je više moguće ujednačen izgled radova i time doprinelo boljem konačnom izgledu Zbornika.

Opšti zahtevi koji se postavljaju za veličinu, izgled i oblike u kojima se radovi dostavljaju organizatoru Simpozijuma su sledeći:

Ukupna dužina rada (uključujući naslovnu stranu, slike, tabele, itd.) ne treba da pređe osam strana.

Format stranice je A4.

Margine teksta postaviti na sledeće vrednosti:
leva: 15 mm; desna: 15 mm; gornja: 30 mm; donja: 20 mm.

Radove treba pisati na srpskom (latiničnim ili ćiriličnim pismom) ili engleskom jeziku

Osnovni font za pisanje treba da je Times New Roman, veličine 12 pt, crne boje

Tekst treba da je sa jednostrukim proredom (single-spaced) i sa poravnatom levom i desnom ivicom.

Stranice ne numerisati.

Za uređivanje teksta koristiti MS Word (bilo koju verziju).

Sve slike, tabele i/ili fotografije treba postaviti na mesta na kojima treba da se pojave u konačnom obliku. Ako rad sadrži fotografije, one treba da budu u rezoluciji do 300 dpi.

PRVA STRANA

Naslov rada

Prva strana rukopisa počinje naslovom rada, pisanim fontom Times New Roman, veličine 14 pt, velikim slovima, crnom bojom, centrirano. Naslovu treba da prethode pet praznih redova, istog stila.

Ako se za pisanje rada koristi ovo Uputstvo u elektronskom obliku, kao MS Word obrazac, na raspolaganju je stil "Title" koji je već prilagođen ovim zahtevima.

Isti stil primeniti i na naslov na engleskom jeziku. Naslovu na engleskom jeziku treba da prethode dva prazna reda istog stila.

Autor(i)

Ispod naslova, ime(na) autora napisati fontom Times New Roman, veličine 14 pt, crnom bojom, centrirano. Na raspolaganju je stil "Autori". Redu sa imenima autora treba da prethode dva prazna reda, istog stila.

Ostale podatke o autorima, kao što su, na primer, titula, zvanje, organizacija, funkcija u organizaciji, adresa, telefon, telefaks, e-mail adresa i dr, navesti na posebnoj stranici, na kraju teksta rada. Ovi podaci neće biti štampani neposredno uz rad nego će se iskoristiti za sastavljanje detaljnog indeksa autora.

Ključne reči

Navesti dve do šest ključnih reči. Ključne reči pisati fontom Times New Roman, veličine 12 pt, crnom bojom, centrirano. Na raspolaganju je stil "Kljucne_reci". Redu sa ključnim rečima treba da prethode dva prazna reda istog stila. Ključne reči razdvajati zapetom.

Isto važi i za ključne reči (keywords) na engleskom jeziku.

Kratak sadržaj

Kratak sadržaj pisati fontom Times New Roman, veličine 12 pt, crnom bojom, uvučeno za 15 mm od leve i desne margine, sa poravnatom levom i desnom ivicom. Na raspolaganju je stil "Apstrakt".

Redu u kome su reči "KRATAK SADRŽAJ", velikim slovima i centrirano, treba da prethode dva prazna reda. Tekstu kratkog sadržaja treba da prethodi jedan prazan red. Tekst kratkog sadržaja ne treba da bude duži od deset redova.

Isto važi i za kratak sadržaj (ABSTRACT) na engleskom jeziku.

Nakon unošenja sadržaja na engleskom jeziku, preći na novu stranu.

TEKST RADA

Tekst rada pisati fontom Times New Roman, veličine 12 pt, crnom bojom, sa jednostrukim proredom (single-spaced) i sa poravnatom levom i desnom ivicom.

Naslovi

Glavne naslove treba pisati fontom Times New Roman, veličine 14 pt, velikim slovima, crnom bojom, centrirano. Na raspolaganju je stil "Heading 1", ako se za pisanje rada koristi ovo uputstvo kao obrazac. Ispred i iza ovih naslova treba ostaviti po jedan prazan red, istog stila. Naslove ne numerisati. Ne podvlačiti ih i ne koristiti bold ili italic.

Podnaslove pisati fontom Times New Roman, veličine 12 pt, crnom bojom, kurzivom (italic) i poravnato levo. Na raspolaganju je stil "Heading 2". Ostaviti ispred i iza podnaslova po jedan prazan red, istog stila.

Prvi red prvog paragrafa ispod naslova ili podnaslova treba uvući za 5 mm. Prve redove ostalih paragrafa započeti od leve margine.

Fusnote

Fusnote označavati natpisnim znakovima (superscripts), * ili 1, 2, 3 itd. Treba ih pisati na dnu stranice i odvojeno od teksta punom linijom koja se proteže od leve margine do sredine stranice. Za pisanje fusnota treba koristiti mogućnost Footnote, ako se tekst uređuje u MS Wordu.

Slika 1. Oprema za ispitivanje merila ugla SLIKE I TABELE

Slike uvek uklopiti u tekst (ne ostavljati ih na kraju rada). Slike treba numerisati. Naslove slika pisati fontom Arial, veličine 10 pt. Slike i naslove slika treba centrirati ako zauzimaju celu širinu strane.

Uže slike mogu se postaviti levo ili desno na stranici a ostatak prostora popuniti tekstom, kao što je to urađeno sa slikom 1, levo od ovog teksta. Naslov slike je unet korišćenjem text box-a.

S obzirom na to da će Zbornik radova biti objavljen u elektronskoj formi i postavljen na sajt Društva, autori se podstiču da za slike koriste boje.

Moguće je korišćenje i fotografija u boji, kao što je to urađeno sa slikama 1 i 2.

Slika 2. Dijagram razlika GPS vektora i dužina

Tabele takođe treba numerisati. Naslove tabela treba pisati fontom Arial, veličine 10 pt, levo poravnate i postavljene iznad tabele, sa jednim praznim redom ispred i iza, kao na primerima tabela 1. i 2.

Ne postavljati slike, tabele ili naslove slika i tabela duž vertikale stranice.

JEDNAČINE

Jednačine pisati isključivo korišćenjem editora formula verzija 3.0 (kartica Insert -> Equation) ili pomoću MathType.

(1)

Da bi jednačina izgledala kao (1), potrebno je koristiti ugrađeni stil "formule". Ubacivanjem prvog tabulatora, kursor se centrira i tu se unosi formula. Drugi tabulator postavlja kursor na kraj reda, gde se upisuje broj jednačine.

zaključak

Podsećamo autore da će Zbornik radova sa ovog simpozijuma biti postavljen i na sajt Društva metrologa. Striktnim pridržavanjem uputstava za oblikovanje rada, datih ovim dokumentom, doprineće se boljem konačnom izgledu Zbornika.

zahvalnost

Zahvaljujemo se brojnim znanim i neznanim sastavljačima sličnih uputstava za oblikovanje radova, čije je iskustvo i trud delimično ugrađeno i u ovaj dokument.

literatura

B. R. Schupler, R. L. Allhouse, T. A. Clark, Signal Characteristics of GPS User Antennas. Journal of the Institute of Navigation 41(3), 1994.

Leeuwen, S. S. (1997): Position Calculation based on Single Difference Pseudoranges, home-2.worldonline.nl/~samsvl.

ISO, Guide to the expression of uncertainty in measurement, Int. Org. for Standardization, Geneva, Switzerland, 1993.